open-index/open-wikipedia-markdown huggingface dataset:
Toys for Bob

**Toys for Bob, Inc.**, ընկերություն հիմնադրված է Պոլո Ռայխի և Ֆրեդ Ֆորդի կողմից 1989 թվականին։ Ընկերությունը հայտնի է Star Control և Star Control II խաղերի մշակմամբ, սակայն մասնակցություն չի ունեցել Star Control 3 խաղում։ Դրանից հետո ընկերությունը թողարկեց ևս մի քանի խաղ Crystal Dynamics-ի համար՝ The Horde, Pandemonium և The Unholy War։

2005 թվականի մայիսի 3-ին ընկերությունը գնվեց Activision-ի կողմից։ Toys for Bob-ի աշխատակիցները երկարաժամկետ պայմանագիր կնքեցին Activision-ի հետ։

2011 թվականի փետրվարի 12-ին պարզ դարձավ, որ Toys for Bob-ը աշխատանքներ է կատարում Skylanders: Spyro’s Adventure խաղի վրա։ 2012 թվականի փետրվարին հայտարարվեց, որ ընկերությունը աշխատանքներ է կատարում նոր խաղաշարքի վրա՝ Spyro։

Crash Bandicoot 4: It’s About Time խաղի ողարկումից հետո ընկերությունը սկսեց հեռացնել աշխատակիցների մի մասին, իսկ ընկերությունը գնվում է փակման վտանգի տակ։ Վերջնական արդյունքում Activision-ը որոշեց թողնել ստուդիան Call of Duty: Warzone-ի աջակցման համար, նաև հայտարարվեց, որ ընկերությունը չի ունենա սեփական նախագծեր։

## Խաղերի ցանկ

## Ծանոթագրություններ

## Արտաքին հղումներ
* 

Կատեգորիա:Համակարգչային խաղեր արտադրողներ այբբենական կարգով
Անատոլի Գորյունով

**Անատոլի Իոսիֆովիչ Գորյունով** (, իրական ազգանունը՝ *Բենդել*, ), խորհրդային թատրոնի ու կինոյի դերասան։ ՌԽՖՍՀ ժողովրդական արտիստ (1946), Ստալինյան երկրորդ աստիճանի շքանշանակակիր (1950)։

## Կենսագրություն
Անատոլի Գորյունովը ծնվել է 1902 թվականի դեկտեմբերի 4-ին Մոսկվայում։ Քաղաքացիական պատերազմի ժամանակ աշխատել է Հեղափոխական ռազմական խորհրդում։

1924 թվականին ավարտել է Մոսկվայի գեղարվեստական ակադեմիական թատրոնի 3-րդ ստուդիայի թատերական դպրոցը։ 1926 թվականից՝ Ե. Վախթանգովի անվան թատրոնի դերասան, ղեկավարել է գրական և բեմադրման մասը, եղել գեղարվեստական ղեկավարը։ Ծավալել է մանկավարժական գործունեություն. 1927 թվականից՝ թատրոնին կից ուսումնարանում, իսկ 1931 թվականից՝ Ռուսաստանի թատերական արվեստի ինստիտուտում։

Կինոյում սկսել է նկարահանվել 1921 թվականից. առաջին ֆիլմը եղել է «Ամեն ինչ մեր ձեռքերում է»-ն։

Անատոլի Գորյունովը մահացել է 1951 թվականի հուլիսի 10-ին Մոսկվայում՝ գերճնշումից, որն այն ժամանակ չէին կարողանում բուժել։ Թաղված է Նովոդևիչյան գերեզմանոցում (հողակտոր №2)։

## Ընտանիք
Հայրը՝ Իոսիֆ Բենդելն է։

Մայրը՝ Աննա Մոսկվինան, հայտնի դերասաններ Իվան Մոսկվինի և Միխայիլ Տարխանովի քույրը։ Վերջիններս զբաղվել են Անատոլիի դաստիարակությամբ, որը վաղ տարիքում զրկվել է հորից։

Կինը՝ դերասանուհի Վերա Բենդինան է (1900-1974)։

Որդին՝ Միխայիլ Գորյունովը (1932-1994), Մոսկվայի գեղարվեստական ակադեմիական թատրոնի դերասան, կինը՝ նույն թատրոնի դերասանուհի Նինա Գուլյաևան։ Դուստրը՝ Աննա Գորյունովան (ծնվ.՝ 1933), Մոսկվայի գեղարվեստական ակադեմիական թատրոնի դերասանուհի է, ամուսինը՝ դերասան Ալեքսանդր Միխայլովն է (1922-1996)։

## Մրցանակներ և պարգևներ
* ՌԽՖՍՀ վաստակավոր արտիստ (1934)
* ՌԽՖՍՀ ժողովրդական արտիստ (փետրվարի 5, 1946)
* Ստալինյան երկրորդ աստիճանի շքանշան (1950)՝ Նիկոլայ Վիրտայի «Դատապարտվածների դավադրությունը» ներկայացման մեջ Կոստա Վառայի դերակատարման համար
* Աշխատանքային կարմիր դրոշի շքանշան (դեկտեմբերի 16, 1946)

## Դերերը թատրոնում

### Ռեժիսոր

## Ֆիլմագրություն

## Ծանոթագրություններ

Կատեգորիա:20-րդ դարի դերասաններ
Կատեգորիա:20-րդ դարի թատերական մանկավարժներ
Կատեգորիա:Ե․ Վախթանգովի անվան թատրոնի անձինք
Կատեգորիա:Խորհրդային դերասաններ
Կատեգորիա:Խորհրդային թատերական մանկավարժներ
Կատեգորիա:Մանկավարժներ այբբենական կարգով
Կատեգորիա:Նովոդևիչյան գերեզմանատանը թաղվածներ
Կատեգորիա:ՌԽՖՍՀ վաստակավոր արտիստներ
Կատեգորիա:Ռուսաստանի թատերական արվեստի ինստիտուտի մանկավարժներ
Կատեգորիա:Ռուսաստանի քաղաքացիական պատերազմի մասնակիցներ
Baby Monster

**Baby Monster** (, ոճավորվում է մեծատառերով)․ հարավկորեական YG Entertainment լեյբլի սպասվող գըրլ բենդ։ Խումբը բաղկացած է յոթ անդամից, Ahyeon Rami Asa Rora Pharita Chiquita Ruka

## Պատմություն
### 2018-2022: Նախադեբյուտային շրջան
Baby Monster-ի դեբյուտի նախապատրաստումը սկսվել է դեռ 2018 թվականից, չնայած պաշտոնական հայտարարություններ չեն կատարվել ոչ տարվա ընթացքում, ոչ էլ 2019 թվականին։ 2020 թվականի հունվարի 25-ին YG Entertainment-ը պաշտոնապես գրանցել է «BAEMON» ապրանքանշանը։ 2020 թվականի փետրվարին գործակալությունը ներկայացրել է երկու չինուհի թրեյնիների՝ Ջեյն Վանին և Վիկի Վեյին որպես «Idol Producer 3» գոյատևման նախագծի մասնակիցներ, որի ընթացքում աղջիկները ներկայացել են որպես սպասվող գըրլ բենդի անդամներ։ Սակայն, շոուի եզրափակչից հետո խմբի դեբյուտի հետ կապված ոչ մի հայտարարություն չի եղել։

### 2023: Դեբյուտ
2022 թվականի դեկպետմեբրի 30-ին YG Entertainment-ը ներկայացրել է «YG Next Movement» անվամբ թիզեր լուսանկարը և հավելել է, որ նոր խմբի մասին մանրամասները կհաղորդվեն 2023 թվականի հունվարի 1-ին։ Հունվարի 1-ին լեյբլի պաշտոնական ՅուԹյուբյան ալիքում հոլովակ է տեղադրվել YG-ի այլ արտիստների մասնակցությամբ, որտեղ մանրամասն ներկայացվում է խմբի ապագա անդամների առաջընթացը, ինչպես նաև ստեղծվել է խմբի անհատական ՅուԹյուբյան ալիքը։

## Ծանոթագրություններ

Կատեգորիա:Քեյ փոփ երաժշտական խմբեր
Կատեգորիա:Հարավկորեական պարային երաժշտական խմբեր
Մարկգրաֆ

**Մարկգրաֆ** (; , , ), հնում՝ սահմանային նահանգների դատավոր, ներկայումս՝ պատվավոր կոչում, տիտղոս, որը Գերմանիայում շնորհվում է որոշակի անձանց, վաղ միջնադարում՝ Արևմտյան Եվրոպայում թագավորի ենթակայության ներքո գործող պաշտոնատար անձ՝ օժտված վարչական, ռազմական, դատական լայն լիազորություններով իր մարկայի սահմաններում։ *Մարգրաֆ* տիտղոս-անվանումը բառացի թարգմանած նշանակում է *մարկայի [[կոմս]]*։

Իրենց տարածքներում *մարկգրաֆները* ունեցել են հերցոգի մակարդակի իշխանություն, բացառությամբ մարտական պայմանների, երբ հերցոգական դրոշը տարվել է մարկգրաֆակական դրոշի առջևից։ Մարկգրաֆին հար և նման ֆրանսիական տիտղոսը մարքիզն է, որը գերմանական *մարկգրաֆ*-ի լատինացված *marchisus*-ի ֆրանսիական տարբերակն է։ *Մարկգրաֆները* կոմսերից վեր ունեցած այլ լիազորություններից զատ, իրավունք ունեին burg-եր ու բերդեր կառուցելու և իրենց օգտին գանձելու նվաճված ցեղերից հավաքված հարկ ու տուրքերի որոշակի մասը։

## Պատմություն
Մարկգրաֆությունը՝ որպես գործակալություն, առաջացել է IX դարի սկզբին՝ Կառլոս Մեծի օրոք։ Վերջինս իր տերության սահմաններին ստեղծել է սահմանային տարածքներ՝ մարկաներ (ավարական, ֆրիուլական, սաքսոնյան, սորբական, իսպանական, արևելյան կամ ավստրիական մարկաները)։

Թյուրինգիան ու Սաքսոնիան սլավոնների հարձակումներից պաշտպանելու նպատակով սաքսոնյան արքայատոհմի ներկայացուցիչ կայսրերը հիմնել են հյուսիսային մարկան (, որը հետագայում վերակազմավորվել է Բրանդենբուրգյան մարկայի), ինչպես նաև մեյսենյան ու դանիական մարկաները։ Սրբազան հռոմեական կայսրության Հենրիխ III կայսեր վախճանից հետո Կարինտիայի սահմանի երկայնքով ստեղծվել են շտիրիական մարկան և Նամյուր մարկգրաֆությունը։
 
XII դարից մարկգրաֆությունը դարձել է ժառանգական։

Բրանդենբուրգի մարկգրաֆները 1356 թվականին ստացել են կայսերական իշխանների՝ կուրֆյուրստների անմիջական լիազորություններ, իսկ Ավստրիայի մարկգրաֆներին շնորհվել է հերցոգի (հետագայում՝ էրցհերցոգի) տիտղոս։

## Առավել անվանի մարկգրաֆներ
* Բադեն-Բադենի մարկգրաֆ Լյուդվիգ Վիլհելմ
* Բադեն-Դուռլախի մարկգրաֆ Գեորգ Ֆրիդրիխ
* Բրանդենբուրգի մարկգրաֆ Գեորգ Ֆրիդրիխ
* Բրետոնի մարկգրաֆ Ռոլանդ, ով «Երգ Ռոլանդի մասին» դյուցազներգության գլխավոր հերոսի նախատիպն է եղել
* Մոնֆերատյան մարկգրաֆներ (տես՝ Խաչակրաց արշավանքներ)

## Զանազան
* **«Մարկգրաֆ»** — սրճարան Բեռլինում, 1920-ական թվականներին ռուս մտավորականների հանդիպավայր 
* SMS Markgraf (1913) — գերմանական կայսրության «Քյոնիգ» (König) դասի ռազմանավ

## Տես նաև
* Կուրֆյուրստ
* Կոմս
* Հերցոգ
* Մարքիզ

## Ծանոթագրություններ

## Գրականություն
* Andrea Stieldorf: *Marken und Markgrafen. Studien zur Grenzsicherung durch die fränkisch-deutschen Herrscher.* (=MGH Schriften 64) Hahnsche Buchhandlung, Hannover 2012 ISBN 978-3-7752-5764-0 Rezension  von Roman Deutinger
* Daniel Rentschler: *Marken und Markgrafen im früh- und hochmittelalterlichen Reich. Eine vergleichende Untersuchung vorwiegend auf der Basis von Königsurkunden und anderen „offiziellen Quellen“.* Stuttgart 2013 PDF
* 
* 

Կատեգորիա:Ազնվական տիտղոսներ
Կատեգորիա:Միջնադար
Կատեգորիա:Տիտղոսներ
Գայլերի արդարադատությունը

**«Գայլերի արդարադատությունը»** (), 2009 թվականի գեղարվեստական ֆիլմ, որը նկարահանել է ռեժիսոր Վլադիմիր Ֆատյանովը Վլադիմիր Կունինի «Միկա և Ալֆրեդ» վեպի հիման վրա։

Ֆիլմի համաշխարհային պրեմիերան կայացել է 2009 թվականի փետրվարի 6-ին Բեռլինում, Ռուսաստանում՝ 2010 թվականի հոկտեմբերի 21-ին։

## Սյուժե
Ֆիլմի գործողությունները տեղի են ունենում նախապատերազմյան Լենինգրադում, Ալմա Աթայում, Մոսկվայում և Նյու Յորքում։ Միկա Պոլյակովն ապրում է կինոռեժիսոր հոր մեծ բնակարանում։ Ուղեղի ուժեղ ցնցումը ստանալուց հետո նա իր մոտ հայտնաբերում է թաքնված իրեր գտնելու և միայն հայացքով սպանելու ունակություն։

## Դերերում
* Մայքլ Յորք – *Միխայիլ Սերգեևիչ Պոլյակով, Միկա (հնչյունավորել է Բորիս Պլոտնիկովը)
* Դանիիլ Ստրախով – *Միկան երիտասարդության տարիներին / Ալֆրեդ
* Ստեպան Շեբունյա – *Միկա դեռահասության տարիներին
* Կոնստանտին Ձյամկո – *Միկա դպրոցական տարիներին
* Յուրի Բելյաև – *Սերգեյ Արկադևիչ, Միկայի հայրը
* [[Մարիա Շուկշինա]] – *Իրինա, Միկայի մայրը
* Բոգուսլավ Լինդա – *Պյոտր Ալեքսեևիչ, քրեական հետախուզության ղեկավար (հնչյունավորել է Վլադիմիր Անտոնիկը)
* [[Անտոն Մակարսկի]] – *Լավրիկ
* Նատալյա Արինբասարովա – *մորաքույր Կուլպան
* Սերգեյ Ստեպանչենկո – *Օլշևսկի, սցենարիստ
* Իգոր Լիֆանով – *քրեական հետախուզության քննիչ
* Եկատերինա Ռեդնիկովա – *Լիդա, երգչուհի
* Սենտա Աուտ – *Հայդի
* Մարկ Ռուդինշտեյն – *բժիշկ Էրիսմանի հիվանդանոցում
* Վլադիմիր Դոլինսկի – *Լևա Տաուբ
* Պոլինա Դոլինսկայա – *Սվետա
* Անժելինա Կարելինա – *Լիլկա
* [[Աննա Սնատկինա]] – *Ալֆրեդի ընկերուհին
* Նատալյա Լատիշևա – *Միլա, տնային տնտեսուհի
* Անդրեյ Օստրովսկի – *Յուրա Կոպտև
* Անատոլի Օտրադնով
* Նիկոլայ Կոզակ – *գնացքի ավագ սերժանտ
* Վլադիմիր Տոլոկոննիկով – *Նիկոլայ Տրոֆիմովիչ, հաշմանդամ
* Ալեքսանդր Աբդուլով – *գրող Վոլոդյա
* Մենտայ Ուտեպբերգանով – *Ժանտուրին (լուսագրերում նշված չէ)

## Նկարահանող խումբ
* Ռեժիսոր՝ Վլադիմիր Ֆատյանով
* Սցենարի հեղինակ՝ Վլադիմիր Ֆատյանով
* Օպերատոր՝ Մարիա Սոլովյովա
* Կոմպոզիտոր՝ Իգոր Կոռնելյուկ
* Նկարիչներ՝ Յուրի Օսիպենկո, Օլեգ Սմարովսկի, Եկատերինա Զալետաևա
* Պրոդյուսերներ՝ Ալեքսանդր Գունյաև, Սերգեյ Պիլինսկի, Մարեկ Շպենդովսկի

## Փաստեր
* Այս ֆիլմի համար բանաստեղծ-երգահան Ռեգինա Լիսիցը գրել է երկու երգեր («Держите вора» և «Мне бы рюмочку…»), որոնք նախատեսված էին Անտոն Մակարսկու հերոս Լավրիկի համար, բայց չեն ներառվել ֆիլմի վերջնական տարբերակում։

## Ծանոթագրություններ

## Արտաքին հղումներ
* «Գայլերի արդարադատությունը»

Կատեգորիա:2000-ականների ռուսերեն ֆիլմեր
Կատեգորիա:2009 ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Ռուսական ֆիլմեր
Ջեք (պավիան)

**Ջեք** (), արջանման պավիան, որն ապրել է Հարավային Աֆրիկայում և հայտնի է դարձել որպես հաշմանդամություն ունեցող երկաթուղային ազդարարի օգնական։

Ջեքը ոտքեր չունեցող ազդարար Ջեյմս Էդվին Ուայդի ընտանի կենդանին և օգնականն է եղել։ Ուայդն աշխատում էր Քեյփթաունի պետական երկաթգծում սկզբում որպես պահակ, իսկ հետո՝ որպես ազդարար։ Ջեյմս Ուայդը հայտնի էր Ջամփեր՝ «ցատկող» մականունով, քանի որ վագոնից վագոն ցատկելու սովորություն ուներ։ Անհաջող ցատկից հետո նա ընկել է գնացքի տակ և կորցրել երկու ոտքը։ Իր պարտականությունները շարունակելու հնարավորություն փնտրելով՝ Ուայդը, որպես իրեն օգնական ձեռք է բերել մի պավիան։ Ջեք անունով պավիանը, որին տեսել էր շուկայում վանդակում փակված, նրան խելացի էր թվացել։ Ջեյմսի դիտարկումները հաստատվել են. շուտով նրա ղեկավարությամբ Ջեքը տիրապետել է բազմաթիվ հմտությունների․ նա ջուր է բերել տիրոջը, մաքրել նրա սենյակը և սկսել է հրել սայլակը։ Շուտով պավիանը նույնիսկ սովորել է փոխել գնացքների շարժումը ուղղորդող սլաքները և կառավարել երկաթուղային լուսազդանշանը։ Սկզբում Ջեքն այդ գործողությունները կատարել է միայն Ուայդի հրամանով և նրա հսկողության ներքո, սակայն որոշ ժամանակ անց նա կարողացել է դրանք ամբողջությամբ իրականացնել ինքնուրույն։

Այն բանից հետո, երբ ուղևորներն սկսել են տեղեկություններ հայտնել, որ Պորտ Էլիզաբեթ քաղաքի մոտ գտնվող Էյթենհախի կայարանում մի կապիկ շահագործում է երկաթուղային լուսազդանշանը, երկաթուղու վարչակազմը պաշտոնական հետաքննություն է սկսել այս հարցի վերաբերյալ։

Ի վերջո, չնայած նախնական թերահավատությանը, երկաթուղու ղեկավարությունը որոշել է պաշտոնապես վարձել Ջեքին այն բանից հետո, երբ հատուկ հանձնաժողովը ստուգել է պարտականությունների կատարման նրա հմտությունը։ Պավիանին նշանակել են օրական քսան ցենտ աշխատավարձ, և ամեն շաբաթ նա ստացել է կես շիշ գարեջուր։ Բազմիցս հաղորդվել է, որ երկաթուղում աշխատելու ընթացքում Ջեքը երբեք չի սխալվել։

Ինը տարվա ծառայությունից հետո Ջեքը սատկել է տուբերկուլյոզից 1890 թվականին։ Ջեյմսը խորապես վշտացել է ընկերոջ մահից։ Հայտնի արջանման պավիանի գանգը գտնվում է Գրեմսթաունի Օլբանի թանգարանի հավաքածուում։ Ջեքի լուսանկարները ցուցադրված են հին Էյտենհախի երկաթուղային կայարանի շենքում։

## Գրականություն
* 
* 
* Simon Conway Morris: *Jenseits des Zufalls. Wir Menschen im einsamen Universum*. 1. Auflage. Berlin University Press, Berlin 2008 (Originaltitel: Life’s Solution: Inevitable humans in a Lonely Universe), ISBN 978-3-940432-07-0, Jack, der Eisenbahner-Pavian, S. 178ff.
* Karen Duve und Thies Völker: *Lexikon berühmter Tiere*. Eichborn Verlag, Frankfurt am Main 1997, ISBN 3-8218-0505-6.
* David Wallechinsky, Amy, Irving Wallace, David Wallechinsky (Hrsg.): *Rowohlts Bunte Liste. Das unersetzliche Nachschlagewerk für Individualisten*. Rowohlt Verlag, Reinbek 1983, ISBN 3-499-15181-2 (rororo; 5181).

## Ծանոթագրություններ

Կատեգորիա:Անդամահատումներ
Կատեգորիա:Երկաթուղային ազդանշանում
Կատեգորիա:Տուբերկուլոզից մահացածներ
Աշխատելու իրավունք

**Աշխատելու իրավունքը** այն հայեցակարգն է, որ մարդիկ ունեն աշխատելու կամ արդյունավետ զբաղվածության իրավունք և դրանք չպետք է խոչընդոտվեն։ Աշխատելու իրավունքն ամրագրված է Մարդու իրավունքների համընդհանուր հռչակագրում և ճանաչված մարդու իրավունքների միջազգային օրենսդրության՝ ներառելով տնտեսական, սոցիալական և մշակութային իրավունքների միջազգային դաշնագիրը, որտեղ աշխատանքի իրավունքը շեշտը դնում է տնտեսական, սոցիալական և մշակութային զարգացման վրա։ Որպես քաղաքացու հիմնարար իրավունք ամրագրված էր նաև Խորհրդային Միության սահմանադրությամբ։

Մարդու իրավունքների չափման նախաձեռնությունը համեմատում է աշխատանքի իրավունքը աշխարհի տարբեր երկրներում՝ ելնելով նրանց եկամտի մակարդակից։

## Սահմանում
Մարդու իրավունքների համընդհանուր հռչակագիրը համաձայն հոդված 23.1–ի պնդում է․

Տնտեսական, սոցիալական և մշակութային իրավունքների միջազգային դաշնագիրը համաձայն 6–րդ հոդվածի երրոդ մասի պնդում է

Մարդու և ժողովուրդների իրավունքների աֆրկյան խարտիան ևս ճանաչում է իրավունքը՝ ընդգծելով պայմաններն ու վարձատրությունը, այսինքն՝ աշխատանքային իրավունքները։ 15-րդ հոդվածում ասվում է

## Պատմություն
«Աշխատանքի իրավունք» արտահայտության հեղինակը ֆրանսիացի սոցիալիզմի առաջնորդ Լուի Բլանը 19–րդ դարասկզբի սոցիալական ցնցումների և 1846 թվականի ֆինանսական ճգնաժամի հետևանքով աճող գործազրկության լույսի ներքո, որը հանգեցրեց 1848 ֆրանսիական հեղափոխության։ «Սեփականության իրավունքը» վճռորոշ պահանջ էր քաղաքական ազատության և իրավահավասարության վաղ շրջաններում, ինչպես նաև ավատատիրության վերահսկողության դեմ։ Սեփականությունը կարող է հիմք հանդիսանալ այն իրավունքների համար, որոնք ապահովում են համապատասխան կենսամակարդակի իրավունքի իրացումը, և միայն սեփականտերերն էին ի սկզբանե ստացել քաղաքական և քաղաքացիական իրավունքներ, ինչպես օրինակ՝ ակտիվ ընտրական իրավունքը։ Քանի որ ոչ բոլորն են սեփականատեր, աշխատանքի իրավունքը ամրագրված էր, որպեսզի բոլորը կարողանային հասնել համապատասխան կենսամակարդակի։ Այսօր, սեփականության հիման վրա խտրականությունը համարվում է լուրջ սպառնալիք մարդու իրավունքների հավասար օգտագործման համար բոլորի կողմից և «մարդու իրավունքների միջազգային փաստաթղթերում» խտրականության դեմ դրույթները հաճախ ներառում են սեփականությունը որպես հիմք, որի հիման վրա խտրականությունն արգելվում է (տես նաև՝ իրավահավասարություն)։

## Քննադատություն
Ֆրանսիացի մարքսիզմ ուսմունքի հեղինակ Պոլ Լաֆարգի «Ծույլ լինելու իրավունքը» (1883) քննադատել է աշխատանքի իրավունքի հայեցակարգը։ Նա գրել է․ «եվ կարծել, որ ահաբեկչության ժամանակաշրջանի հերոսների որդիները թույլ են տվել իրենց նսեմացնել աշխատանքի կրոնը, այն աստիճան որ, 1848 թվականից ի վեր, որպես հեղափոխական նվաճում, ընդունեն գոծարանի աշխատանքը տասներկու ժամով սահմանափակող օրենքը։ Նրանք որպես հեղափոխական սկզբունք հռչակում են աշխատանքի իրավունքը։ Ամոթ ֆրանսիական պրոլետարիատին։ Միայն ստրուկները կարող էին նման ստորության»։

## Տես նաև

## Ծանոթագրություններ

Կատեգորիա:Աշխատանքային իրավունք
Կատեգորիա:Իրավական եզրեր
Կատեգորիա:Մարդու իրավունքներ
Կատեգորիա:Մարդու իրավունքներ ըստ խնդրի
Կատեգորիա:Տնտեսական քաղաքականություն
Ֆրեդ Լուկոֆ

**Ֆրեդ Լուկոֆ** (, ), ամերիկացի լեզվաբան, ով մասնագիտացել է կորեերենի ուսումնասիրության մեջ և եղել է «Կորեերենի կրթության միջազգային ասոցիացիայի» (IAKLE) առաջին նախագահը։

Զելլիգ Հարիսի ուսանողը, ում հետ նա գրել է «Քինգվանա-Սվահիլիի հնչյունները» 1942 թվականին, Լուկոֆը ստացել է իր բակալավրի աստիճանը Փենսիլվանիայի համալսարանում 1947 թվականին, մագիստրոսի կոչումը նույն հաստատությունից 1948 թվականին, իսկ դոկտորի կոչումը ևս Փենից 1954 թվականին։ Դոկտորական աստիճան ստանալուց հետո նա միացել է MIT-ի Էլեկտրոնիկայի հետազոտական լաբորատորիային Նոամ Չոմսկու հետ նույն տարում աշխատելու մեքենական թարգմանության վրա Վիկտոր Յնգվեի ղեկավարությամբ, որտեղ 1956 թվականին նա գրել է գեներատիվ հնչույթաբանության վերաբերյալ «Անգլերենի առոգանության և հանգույցի մասին» հիմնական հոդվածը Չոմսկու և Մորիս Հալլիի հետ։ Նա դասավանդել է Սեուլի Յոնսեի համալսարանում հաջորդ յոթ տարիներին, իսկ կարիերայի մնացած մասը անցկացրել է Սիեթլում գտնվող Վաշինգտոնի համալսարանում մինչև իր թոշակի անցնելը 1989 թվականը։

Լուկոֆը գրել է մի քանի դասագրքեր կորեերեն սովորող ոչ մայրենի խոսողների համար, այդ թվում՝ *«կորեերենի ներածական դասընթաց», «խոսակցական կորեերեն»* և *«կորեերեն գրելու առաջին ընթերցողը խառը գրությամբ»*։

## Ծանոթագրություններ

Կատեգորիա:Ամերիկացի լեզվաբաններ
Կատեգորիա:1920 ծնունդներ
Կատեգորիա:2000 մահեր
Կատեգորիա:Փենսիլվանիայի համալսարանի շրջանավարտներ
Կատեգորիա:Կորեերեն
Կատեգորիա:20-րդ դարի լեզվաբաններ
Կատեգորիա:Դասագրքերի հեղինակներ
Մաքսիմ Գրեկով

**Մաքսիմ Իվանովիչ Գրեկով** (, իսկական ազգանուն՝ **Սելեսկերիդի**, ), խորհրդային թատրոնի ու կինոյի դերասան։

## Կենսագրություն
Մաքսիմ Գրեկովը ծնվել է 1922 թվականի դեկտեմբերի 11-ին Ստավրոպոլում։ Ավելի ուշ ընտանիքը տեղափոխվում է Մոսկվա։

Մոսկվայի դպրոցում նրա դասընկերն է եղել ապագա կինոդրամատուրգ Վալերի Ֆրիդը, որը նրա մասին գրել է «58 ու կես կամ ճամբարային հիմարի նոթերը» գիրքը։

Սովորել է 1939 թվականին Ալեքսեյ Արբուզովի և Վալենտին Պլուչեկի հիմնած Մոսկվայի թատերական ստուդիայում, որը հետո ստացել է «Արբուզովյան» անվանումը։ Ստուդիայի ընկերներից էին Վսևոլոդ Բագրիցկին, Զինովի Գերդտը։ Ստուդիայում սովորում էին նաև Ալեքսանդր Գալիչը, Իսայ Կուզնեցովը։

Մաքսիմ Գրեկովի առաջին դերը Զյաբլիկն էր՝ Արբուզովի ղեկավարությամբ և ստուդիայի ուսանողների կողմից գրած «Քաղաքն արշալույսին» պիեսում, որի պրեմիերան կայացավ 1941 թվականի փետրվարի 5-ին։

Երբ սկսվեց Հայրենական մեծ պատերազմը, ստուդիայի մյուս ուսանողների նման, Գրեկովը կամավորաբար մեկնեց ռազմաճակատ։ Ծառայել է հատուկ նշանակության առանձին մոտոհրաձգային բրիգադում, եղել է սակրավոր-ականահատ։ Մարտերի է մասնակցել Կալինինի մարզում, Տուլայում, այնուհետև Ստալինգրադում։ 1943 թվականի մարտին նրան տարել են թշնամու թիկունք՝ պարտիզանական ջոկատ, որտեղ դարձել է Դմիտրի Մեդվեդևի հրամանատարությամբ «Հաղթողները» ջոկատի պարտիզան։ Նրա անունը հիշատակվում է պարտիզանական ջոկատի գործունեության մասին տարբեր հուշերում («Ռազմական գրականություն» շարքի պատմվածքները, Դ. Մեդվեդևի «Դա եղել է Ռովնոյի տակ» գիրքը)։

Պատերազմն ավարտվելուց հետո վերադարձել է դերասանի մասնագիտությանը, մինչև կյանքի վերջ աշխատել Ե. Վախթանգովի անվան թատրոնում՝ 1948-1965 թվականներին։

Մաքսիմ Գրեկովի մասին գրել են Ելենա Բոները և Ալեքսանդր Սվոբոդինը «Պարտիզան Մաքսիմ Գրեկով» ակնարկում։

Մաքսիմ Գրեկովը մահացել է 1965 թվականի փետրվարի 20-ին Մոսկվայում։ Թաղված է Վվեդենսկյան գերեզմանատանը (հողակտոր №10)։

Գրեկովի կինը՝ Ե. Վախթանգովի անվան թատրոնի դերասանուհի Անտոնինա Գունչենկոն է։

## Դերերը թատրոնում

## Ֆիլմագրություն

## Ծանոթագրություններ

Կատեգորիա:20-րդ դարի դերասաններ
Կատեգորիա:Ե․ Վախթանգովի անվան թատրոնի անձինք
Կատեգորիա:Խորհրդային դերասաններ
Կատեգորիա:Հայրենական մեծ պատերազմի պարտիզաններ
Կատեգորիա:Ռուս դերասաններ
Կատեգորիա:Վվեդենսկյան գերեզմանատանը թաղվածներ
Կոնստանտին Կրետիուս

**Կոնստանտին Յոհան Ֆրանց Կրետիուս** (. ), 19-րդ դարի գերմանացի նկարիչ, ռոմանտիզմի ուղղության ներկայացուցիչ, Բեռլինի արվեստների ակադեմիայի իսկական անդամ, պրոֆեսոր։

## Կենսագրություն
Կոնստանտին Կրետիուսը ծնվել է 1814 թվականի հունվարի 6-ին Պրուսական թագավորության Բժեգ քաղաքում, որը ներկայումս գտնվում է Լեհաստանի Հանրապետության կազմում։ Մանուկ հասակում ծանր հիվանդության պատճառով գամված լինելով անկողնուն՝ զբաղվել է նկարներ անելով, գծապատկերներ ներկելով, ինչն էլ նրա մեջ հակում ու սեր է արթնացրել կերպարվեստի նկատմամբ։

1833 թվականին ընդունվել է Բեռլինի արվեստների ակադեմիա, աշակերտել Կարլ Վիլհելմ Վախին։ 1836 թվականին ցուցահանդեսում ներկայացրել է «Ասպետն ու իր սիրած աղջիկը» և «Ռիչարդ Առյուծասիրտը» աշխատանքները։

1838 թվականին արժանացել է Պրուսիայի գեղարվեստի ակադեմիայի մեծ մրցանակին և այդ նույն տարվա սեպտեմբերին մեկնել ճամփորդելու Հարավային Եվրոպայում։ Ռոմանտիկ մի շարք կտավներ ստեղծելով՝ Իտալիայում փորձառություն ձեռք բերելու համար կրթաթոշակ է ստացել և Բրյուսել ու Փարիզ այցելելուց հետո մեկնել Պալերմո։ Եղել է նաև Հռոմում, որտեղ 1842 թվականին ժանրային մի շարք գեղեցիկ նկարներ է ստեղծել։

Հայրենիք վերադառնալով՝ հեղինակել է պատմական, ժանրային, կրոնական թեմաներով բազմաթիվ աշխատանքներ, պատկերազարդել է Սիլեզիայի մի քանի եկեղեցիների խորանները։

1846 թվականին Ֆրիդրիխ Վիլհելմ IV թագավորը նրան ուղարկել է Կոստանդնուպոլիս՝ սուլթան Աբդուլ Մեջիդ I-ի պալատը՝ վերջինիս դիմանկարն ստեղծելու։ Սուլթանն այդ աշխատանքի համար նկարչին պարգևատրել է օսմանյան կայսրության Փառքի շքանշանով։

Կոնստանտին Կրետիուսը եղել է Բեռլինի արվեստների համալսարանի պրոֆեսոր։

Նրա զավակներից Ռիխարդ ֆոն Կրետիուսը դարձել է պրուսական բանակի գեներալ-լեյտենանտ, ստացել ազնվականական տիտղոս՝ այն ժառանգաբար իր սերունդներին փոխանցելու իրավունքով։

## Պատկերասրահ

CretiusBäuerin.jpg|Երիտասարդ գեղջկուհի
Porträt des osmanischen Sultans Abdul Medschid (Abdülmecid I.), 1846.jpg|Աբդուլ Մեջիդ I-ի դիմանկարը
CretiusEmpfang.jpg|Ֆրիդրիխ Վիլհելմ I թագավորը Բեռլինում դիմավորում է Զալցբուրգից վտարվածներին
CretiusGriechischeFamilie.jpg|Հունական ընտանիք՝ ճանապարհին հանգիստ առնելիւս 


## Ծանոթագրություններ

## Գրականություն
* Stéphanie Baumewerd: *Cretius, Constantin Johann Franz.* In: *Savoy, Bénédicte und Nerlich.* France (Hg.): *Pariser Lehrjahre. Ein Lexikon zur Ausbildung deutscher Maler in der französischen Hauptstadt.* Band 1: *1793-1843*, Berlin/Boston 2013, S. 48–50.
* *Gothaischer Hofkalender|Gothaisches Genealogisches Taschenbuch der Briefadeligen Häuser. 1907.* Erster Jahrgang, Justus Perthes, Gotha 1906, S. 122.

## Արտաքին հղումներ
* Работы К. Кретиуса
* Константин Кретиус

Կատեգորիա:19-րդ դարի նկարիչներ
Կատեգորիա:Գերմանացի նկարիչներ
Կատեգորիա:Ռոմանտիզմ
Կատեգորիա:19-րդ դարի գերմանացի նկարիչներ
Կատեգորիա:Բնօրինակում անաղբյուր հոդվածներ
Կատեգորիա:Պատմանկարիչներ
Կատեգորիա:Գերմանացի դիմանկարիչներ
Կատեգորիա:Գերմանացի մանկավարժներ
Բավարար կենսամակարդակի իրավունք

[thumb|«Ազատություն կարիքից» (1943), նկարիչ [Նորման Ռոքուել]]
**Բավարար կենսամակարդակի իրավունքը** մարդու հիմնարար իրավունք է։ Այն մարդու իրավունքների համընդհանուր հռչակագրի մի մասն է, որն ընդունվել է Միավորված ազգերի կազմակերպության գլխավոր ասամբլեայի կողմից 1948 թվականի դեկտեմբերի 10–ին։

Ավելին, այն գրված է Միավորված ազգերի կազմակերպության տնտեսական, սոցիալական և մշակութային իրավունքների միջազգային դաշնագրի 11-րդ հոդվածում։

Այս իրավունքի նախաբանը՝ «Ազատություն ցանկությունից» այն չորս ազատություններից մեկն է, որի մասին խոսել է Ամերիկայի Միացյալ Նահանգների նախագահ Ֆրանկլին Դ․Ռուզվելտը 1941 թվականի հունվարի 6–ին պետությանը ուղղված իր ուղերձում։ Ըստ Ռուզվելտի, սա այն իրավունք է, որը պետք է ունենա յուրաքանչյուր մարդ աշխարհում, ամենուր։ Ռուզվելտն իր երրորդ իրավունքը նկարագրել է այսպես․

## Տես նաև
*Սոցիալական իրավունքներ

## Ծանոթագրություններ

Կատեգորիա:Մարդու իրավունքներ
Նիկոլայ Ժիրնով

**Նիկոլայ Նիկոլաևիչ Ժիրնով** (, ), Ուկրաինայի զինված ուժերի գեներալ-մայոր, ԶՈւ աջակցության ուժերի հրամանատարության նախկին ղեկավար։

## Կենսագրություն
Ծնվել է 1966 թվականի մայիսի 2-ին Ստեփանավան քաղաքում (Հայկական Խորհրդային Սոցիալիստական Հանրապետություն)։ 1987 թվականին կրթություն է ստացել Կամենեց-Պոդոլսկի բարձրագույն ռազմատեխնիկական հրամանատարական ուսումնարանում։ 2001-2002 թվականներին ծառայության է եղել Լիբանանում ՄԱԿ-ի խաղաղապահ զորակազմում (ՅՈւՆԻՖԻԼ)։

2009 թվականին ավարտել է Իվան Չերնյախովսկու անվան Ուկրաինայի պաշտպանության ազգային համալսարանը։ 2020 թվականի փետրվարից մինչև 2021 թվականի օգոստոսը ղեկավարել է Ուկրաինայի ԶՈւ աջակցության ուժերի հրամանատարությունը։

2022 թվականի մարտի 1-ին ռուսական զորքերից Կիևի ինքնապաշտպանության ժամանակ Ուկրաինայի նախագահ Վոլոդիմիր Զելենսկին Ժիրնովին նշանակել է Կիևի քաղաքային ռազմական վարչակազմի ղեկավար։ Այդ պաշտոնում նա մնացել է մինչև 2022 թվականի հոկտեմբերի 21-ը։

## Պարգևներ
* Բոգդան Խմելնիցկու շքանշան, II աստիճան (2014 թվականի նոյեմբերի 27)` «Ուկրաինայի պետական ինքնիշխանության և տարածքային ամբողջականության պաշտպանության ժամանակ անձնական արիության և հերոսության ցուցաբերման ու ռուս-ուկրաինական պատերազմի ժամանակ զինվորական երդմանը հավատարիմ լինելու համար»։
* Բոգդան Խմելնիցկու շքանշան, III աստիճան (2008 թվական)։

## Ծանոթագրություններ

Կատեգորիա:Ուկրաինացի զինվորականներ
Կեղտոտ Դիկ

**Նաթանիել Բենթլի** (), որը առավել հայտնի է որպես **Կեղտոտ Դիկ**, 18-րդ և 19-րդ դարերի վաճառական է եղել, որն ունեցել է շինանյութի խանութ-պահեստ Լոնդոնում։ Նա, հավանաբար հիմք է ծառայել Չարլզ Դիքենսի «Մեծ հույսեր» վեպի հերոսուհի միսս Հավիշեմի համար, այն բանից հետո, երբ հրաժարվել է լվացվել իր հարսանիքի օրը հարսնացուի մահից հետո։

Լոնդոնի Սիթիի Բիշոփսգեյթ Ուիդաութում () գտնվող Կեղտոտ Դիկին պատկանող գինետունը, հետագայում անվանվել է նրա անունով։

## Պատմություն
Բենթլին իր պատանեկության տարիներին պճնամոլ է եղել՝ ստացել է «Լիդենհոլ փողոցի գեղեցիկ» մականունը (), սակայն հարսանիքի օրը իր հարսնացուի մահից հետո նա հրաժարվել է լվացվել և հետևել իրեն, ողջ կյանքը ապրել է խեղճ վիճակում։ Նրա տունն ու պահեստ-խանութն այնքան է կեղտոտվել, որ նա հայտնի է դարձել կեղտի պատճառով։ Նրա խանութին նամակները հասցեագրել են «Կեղտոտ պահեստ, Լոնդոն»։ Կեղտոտ Դիկը 1804 թվականին դադարել է առևտրով զբաղվել։ Մահացաել է Հադինգթոնում մոտավորապես 1809 թվականին և թաղվել է Օբորնի ծխական եկեղեցում։ Ավելի ուշ նրա խանութ-պահեստը քանդվել են։
մինի|Կեղտոտ Դիկի փաբը Բիշոպսգեյթում գոյություն ունի ավելի քան 200 տարի:

## Գինետուն
Ժամանակին Բենթլիին պատկանող գինետունը գտնվել է Բիշոփսգեյթ փողոցի արևելյան հատվածում՝ Բիշոփսգեյթ Ուիթին տարածքում։ Հետագայում այն փոխել է իր նախկին՝ «Հին Երուսաղեմ» անունը «Կեղտոտ Դիկի» և վերստեղծվել Բենթլիի պահեստ-խանութի նախկին տեսքն ու մթնոլորտը։

Նախկին նկուղային բարի մի մասը՝ սարդոստայնը և սատկած կատուները այժմ ցուցադրվում են ապակե ցուցափեղկի տակ։ Գինետան հաջողակ սեփականատերերը կապիտալիզացրել են լեգենդը։ 19-րդ դարի վերջում նրա սեփականատերը՝ William Barker's (D.D.) Ltd. ընկերությունը գինետունը գովազդելու համար տպել է հուշաթերթիկներ և գովազդային նյութեր։ 1980-ականներին գինետունը ստիպված ենթարկվել է խորը մաքրման, որպեսզի համապատասխանի առողջության և անվտանգության կանոնակարգին։ Գինետունն այժմ պատկանում է Young's ընկերությանը։

## Ծանոթագրություններ

## Արտաքին հղումներ
* Կեղտոտ Դիկ գինետունը 

Կատեգորիա:1809 մահեր
Կատեգորիա:19-րդ դարի անգլիացիներ
Կատեգորիա:18-րդ դարի անգլիացիներ
Կյուսնախտի տեղական թանգարան

**Կյուսնախտի տեղական թանգարան** (), թանգարան է Շվեյցարիայի Ցյուրիխի կանտոնի Կյուսնախտ համայնքում։ Տարածաշրջանային նշանակության մշակութային հաստատություն է։

## Տեղայնք և նկարագրություն
Կյուսնախտի տեղական թանգարանը գտնվում է նախկին «Վերին ջրաղաց» կոչվող վայրում, որը համարվել է Ցյուրիխի լճի ստորին աջ ափի ամենահին ջրաղացներից մեկը։ Այն գտնվում է անմիջապես Կյուսնախտ գետակի վրա՝ կիրճի ելքի մոտ, որտեղից թե՛ Կյուսնախտի կենտրոն, թե՛ անտառ ու լիճ կարելի է հասնել ընդամենը մի քանի րոպեում։ Թանգարանի շենքը ներառում է նաև փոքրիկ, բարոկկո ոճի վարդերի այգի։

Թանգարանի ցուցադրությունը ներկայացնում է նկարներ, առարկաներ և փաստաթղթեր Կյուսնախտի պատմությունից 15 միլիոն տարի առաջ՝ սառցե դարաշրջանից, քարի դարից, միջնադարից և նոր դարաշրջանից մինչև մեր օրերը։ Ուշագրավ են երկու ժամանակակից սենյակները՝ սննդամթերքի խանութը և պատմական խոհանոցը։ Բացի այդ, թանգարանն առաջարկում է ամեն տարի փոփոխվող հատուկ ցուցադրություններ՝ տարբեր թեմաներով։ Թանգարանը հայտնի է նաև երիտասարդների և մեծահասկների համար իր բազմաթիվ միջոցառումներով, ինչպիսիք են «Սպանություն թանգարանում» ինտերակտիվ ռադիո-թրիլլերը կամ «Գողացված վիշապի գավաթը» դետեկտիվ շրջագայությունը։

Կյուսնախտի տեղական թանգարանի հիմնադրումից ի վեր հետևյալ մարդիկ ստանձնել են թանգարանի կառավարումը և հանդես են եկել որպես համադրողներ՝
* Թերեզա Տատովսիկ Գալյուսեր՝ 1983-1991 
* Քրիստոֆ Սվիթ՝ 1991-2006 
* Էլիզաբեթ Աբգոթսփոն՝ 2007-այսօր

## Հավաքածու
Կյուսնախտի տեղական թանգարանը հավաքում է առարկաներ, նկարներ և փաստաթղթեր, որոնք ավելի սերտորեն կապված են Կյուսնախտի հետ։ Ի լրումն արհեստների, տեխնոլոգիայի, գյուղատնտեսության և ընտանեկան ոլորտների առարկաների, հավաքածուն ներառում է նաև քարտեզներ, բացիկներ և Կյուսնախտի արվեստագետների նկարներ ու փորագրություններ։

1990-ականների վերջից Կյուսնախտի տեղական թանգարանը հայտնի է ողջ տարածաշրջանում իր վարսահարդարման և նորաձևության հավաքածուով։ 1999 թվականին, օրինակ, վարսահարդարների ցուցահանդես է այցելել 3000 այցելու։
մինի
### Ցուցադրություններ
Կյուսնախտի տեղական թանգարանը բաժանված է երկու տարածքի. վերին տարածքում տեղակայված է մշտական ցուցադրությունը, ինչպես նաև երկու կահավորված, պատմական ձևավորված սենյակներ՝ մթերային խանութն և խոհանոցը, որոնք նաև հիշողություններ են կենդանացնում աուդիո-ինստալացիաների միջոցով։

### Հատուկ ցուցադրություններ
1980-ականներից ի վեր տեղի թանգարանը ներկայացրել է փոփոխվող հատուկ ցուցադրություններ, և այժմ տարին մեկ անգամ ներկայացվում են Կյուսնախտի հեռանկարները տարբեր հիմնական թեմաներով և մասնակցության բազմաթիվ հնարավորություններով։

## Ծանոթագրություններ

## Արտաքին հղումներ
* Թանգարանի պաշտոնական կայքը
* Թանգարանի մասին Կյուսնախտի քաղաքապետարանի կայքում 
* Կյուսնախտի տարեգիրք – Կյուսնախտի տեղական պատմության միություն

Կատեգորիա:1983 հիմնադրված թանգարաններ
Կատեգորիա:1986 հիմնադրումներ Շվեյցարիայում
Կատեգորիա:Շվեյցարիայի թանգարաններ
Թանկագին Մաշա Բերեզինա

**«Թանկագին Մաշա Բերեզինա»** (), ռուսական մելոդրամատիկ հեռուստասերիալ, որը նկարահանվել է է «Ամեդիա» (Sony Pictures Television International) ընկերության կողմից։

## Սյուժե
Սուպերմոդել Մաշա Բերեզինան վերադառնում է Մոսկվա Եվրոպայի լավագույն մոդելային տներում երկար աշխատելուց հետո. նա հայտնի է Փարիզում, Միլանում, Լոնդոնում և եվրոպական այլ մոդելային մայրաքաղաքներում։

Մոսկվայում, որտեղ նա ութ տարի չի եղել, Մաշան հանդիպում է իր անցյալ կյանքի՝ իր ընկերների, դասընկերների, իր առաջին սիրո՝ Դիմա Ռոմանովի հետ։ Բայց Մաշան փոխվել է։ Դիման ապարդյուն է փորձում արթնացնել նրա նախկին զգացմունքները։ Մաշայի սիրտն արդեն զբաղված է մեկ ուրիշով։

## Քննադատություն
Սերիալի նկարահանումներն անցկացվել են հեռարձակմանը զուգահեռ։ Աշխատանքի կարճ ժամկետները թույլ են տվել նորից նկարահանել ոչ այնքան հաջող տեսարանները, այդ պատճառով դրանք հայտնվել են պրեմիերային ցուցադրության մեջ։ Սերիալի եթեր հեռարձակվելուց հետո «Ամեդիա» ընկերությանն սկսել են մեղադրել անորակ կինոյի ստեղծման և աշխատանքի մեթոդի համար, որը փչացնում է սկսնակ դերասանների հեղինակությունը։

## Դերերում
* Աննա Ազարովա – *Մարիա Նիկոլաևնա Բերեզինա, սուպերմոդել
* Վիկտոր Վերժբիցկի – *Գենադի Նորշտեյն (լուսագրերում նշված չէ)
* Մարիա Շուկշինա – *Եկատերինա Կրուգլովա, *Look* մոդելային գործակալության տնօրեն, Մաշայի ընկերուհին, Ալեքսանդրի կինը, Իգորի սիրուհին, նախկին մոդել
* Ժան Ֆրանկ Շարանսոննե – *Վենսան դե լա Ռանտա, *Glam* միջազգային մոդելային գործակալության սեփականատեր
* Ալենա Բոնդարչուկ – *Նինա Բերեզինա
* Վալերի Նիկոլաև – *Անտոն Պոլսկիխ, բջջային կապի ընկերության գլխավոր տնօրեն
* Բորիս Բիրման – *Իգոր Պանին
* Ստեպան Մորոզով – *Դմիտրի Ռոմանով
* Աննա Գորշկովա – *Օլգա Սմիռնովա, Մաշայի մտերիմ ընկերուհին
* Անատոլի Ռուդենկո – *Ստանիսլավ Նիկոլաևիչ Բերեզին, Մաշա Բերեզինայի կրտսեր եղբայրը, սկսնակ լուսանկարիչ
* Աննա Տաբանինա – *Տատյանա Նիկոլաևնա Բերեզինա, Մաշայի կրտսեր քույրը
* Բորիս Նևզորով – *Նիկոլայ Բերեզին, Մաշայի, Տանյայի և Ստասի հայրը, օդաչու, թոշակի անցած ավիացիայի գնդապետ
* Աննա Չիպովսկայա – *Սվետլանա Պոպովա
* Եվգենյա Օսիպովա
* Ալեքսանդր Յացկո – *Գերման Պետրովիչ Ուտկին
* Պավել Միսաիլով – *Սերգեյ Սկվորցով (բոլոր էպիզոդներում)
* Պետար Զեկավիցա – *Դանիել Բերգեր
* Կարինա Իվանովա – *Կատյան երիտասարդ տարիքում
* Դմիտրի Իսաև – *ջութակահար Եվգենի Աբրամով

## Նկարահանող խումբ
* Ռեժիսոր՝ Ռոման Նեստերենկո, Պյոտր Կրոտենկո, Ստանիսլավ Լիբին
* Սցենարի հեղինակներ՝ Լինդա Շերեր, Իրինա Պիվովարովա, Սերգեյ Կալուժանով
* Պրոդյուսերներ՝ Նատալյա Շնեյդերովա, Իլյա Պապեռնով, Ֆիլիպ Պաստուխով
* Օպերատորներ՝ Յուրի Շչիրենկո, Իգոր Խորև, Անտոն Խմելկով
* Կոմպոզիտորներ՝ Վսեվոլոդ Սաքսոնով, Անդրեյ Ֆեոֆանով
* Նկարիչներ՝ Եվգենի Կաչանով, Նատալյա Ստիցյուկ

## Ծանոթագրություններ

## Արտաքին հղումներ
* Սերիալի էջը Sony Pictures Television Russia կայքում 
* Սերիալի պաշտոնական կայքը
* «Թանկագին Մաշա Բերեզինա» սերիալը «Энциклопедия отечественного кино» կայքում
* Սերիալը ruskino.ru կայքում

Կատեգորիա:Ռուսական ֆիլմեր
Կատեգորիա:Հեռուստասերիալներ այբբենական կարգով
Ֆիզիկական բռնություն

**Ֆիզիկական բռնություն՝** այլ մարդու նկատմամբ նրա կամքին հակառակ դիտավորյալ ֆիզիկական ներգործություն գործադրելը կամ այդ եղանակով նրան ֆիզիկական վնաս, ցավ պատճառելը (հարվածը, ծեծը, կծելը, կճմթելը, մազերից քաշելը, հրելը, թափահարելը, խեղդելը, այրելը և այլն), խոշտանգելն ու առողջությանը վնաս պատճառելը (այդ թվում` բժշկական դեղամիջոցների օգտագործմամբ, սովի, ուժասպառման, հիպնոսի ենթարկելը, բժշկական օգնությունից զրկելը և այլն), ազատությունից ապօրինի զրկելը։

## Տես նաև
Բռնություն

Կատեգորիա:Բռնություն
Կատեգորիա:Հանցագործություն
Կատեգորիա:Մարդկային վարք
Անտեսում

**Անտեսում** կամ **զրկանք**` չարաշահման ձև, երբ անձը, ով պատասխանատու է հոգ տանել մեկ ուրիշի մասին (ով ի վիճակի չէ ինքնուրույն հոգ տանել իր մասին), չի անում դա։ Դա կարող է լինել անզգուշության, անտարբերության, կամ չկամության ու չարաշահման հետևանք։

## Դրսևորման ձևերը
Պատասխանատու անձի կողմից հոգածության կարիք ունեցող անձի (օրինակ՝ ծնողի կողմից երեխայի) կեցությանն անհրաժեշտ նվազագույն պայմանները՝ սնունդ, հագուստ, կացարան, բժշկական օգնություն և սպասարկում, կրթություն և այլն, դիտավորությամբ չբավարարելը, եթե պատասխանատու անձը տիրապետում է պատշաճ տեղեկատվության և հնարավորությունների, և եթե համապատասխան ծառայությունները նրա համար հասանելի են։

## Հետևանքները
Հոգածության կարիք ունեցողի նկատմամբ վերահսկողության, դաստիարակության, խնամքի բացակայությունը՝ անտեսումը, կարող է հանգեցնել բազմաթիվ երկարաժամկետ կողմնակի ազդեցությունների, ինչպիսիք են՝ ֆիզիկական վնասվածքները, ցածր ինքնագնահատականը, ուշադրության խանգարումները, բռնի վարքագիծը, ֆիզիկական և հոգեբանական հիվանդությունները և կարող են անգամ հանգեցնել մահվան։

## Տես նաև
Բռնություն

Կատեգորիա:Բռնություն
Կատեգորիա:Հանցագործություն
Կատեգորիա:Մարդկային վարք
TinyBuild

**tinyBuild**, համակարգչային խաղերի հրապարակմամբ զբաղվող ընկերություն, որը հիմնադրվել 2011 թվականին Ամերիկայում։ Տեղակայված է Բելվյու (ԱՄՆ) քաղաքում, և ունի գրասենյակներ՝ Ուտրեխտում, Բոյսեում և Ռիգայում։ Ընկերությունը հիմնադրվել է Ալեքս Նիչիպորչիկի, Լյուկ Բուրտիսի և Թոմ Բրայենի կողմից։ Ընկերությունը հաջողություններ գրանցեց No Time to Explain և SpeedRunners թվային խաղերի շնորհիվ, որոնցից վերջինը մշակված էր DoubleDutch Games։ Հետագայում ընկերությունը սկսեց հրապարակել համակարգչային խաղեր մշակված այլ ընկերությունների կողմից։

No Time to Explain խաղի հաջողություննից հետո, ընկերությունը սկսեց համագործակցել DoubleDutch Games ընկերության հետ, մշակելով SpeedRunners խաղը։ Այս փորձարկումը պսակվեց հաջողությամբ, և 2015 թվականի մարտին խաղն վաճառվել էր ավելի քան 600 000 օրինակով։ Արդյունքում tinyBuild-ը որոշեց հրապարակել խաղեր այլ մշակողների կողմից, սկսած Not the Robots խաղից 2013 թվականին։ tinyBuild-ը շարունակում է համագործակցել այլ ստուդիաների հետ։ Ընկերությունը նաև համագործակցել է ուսանողական թիմերի հետ, օգնելով նրանց շուկա դուրս բերել իրենց մշակումները։ Իսկ արդեն 2020 թվականին թողարկեց Not For Broadcast խաղը։

## Մշակված խաղերի ցանկ

## Հրապարակած խաղերի ցանկ

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Ստուդիաներ
Виновата ли я…

**«Виновата ли я…»** (հայ.՝ «Մեղավո՞ր եմ միթե ես»), սենտիմենտալ ռուսական երգ, որը դարձել է ժողովրդական։ Կոմպոզիտորն Ալեքսեյ Մուրավլյովն է, իսկ տեքստի հեղինակությունը վերագրվում է Ֆելիքս Դալադային։ Տոնայնությունը մինորային է, մեղեդին համեմատաբար պարզ է, հակիրճ և տեղավորվում է մեկ օկտավայում։

## Սյուժե
Երգի տեքստում խոսվում է դժբախտ սիրո մասին։ Քնարական հերոսը երիտասարդ աղջիկ է, որն իր մորը պատմում է մի երիտասարդի մասին, ով համառորեն սիրահետել է իրեն և խոստումներ տվել, բայց հետո լքել է։ Հերոսուհին զգում է զայրույթ և ամոթ։ Նա իր պատմությունը տանում է հռետորական հարցերի տեսքով։

## Պատմություն
Երգը գրվել է 1960 թվականին խորհրդային «Ամպերը Բորսկի վրա» () ֆիլմի համար։ Կոմպոզիտորի առջև խնդիր էր դրված գրել մի երգ, որը կարող էր ընդգծել ծանր բովանդակությամբ  կինոդրամայի տրամադրությունը։ Ռեժիսոր Վասիլի Օրդինսկին կոմպոզիտոր Ալեքսեյ Մուրավլյովի ուշադրությունը հրավիրել է այն դրվագների վրա, որոնցում դժվար հանգամանքների մեջ հայտնված գլխավոր հերոսուհին անհանգստություն է զգում։

Հետագայում կոմպոզիտորը պատմել է, որ Ռյազանի մերձակայքում գտնվող բնակավայրերից մեկում ֆիլմի նկարահանումների ժամանակ նա հնարավորություն է ունեցել լսել քիչ հայտնի մի ժողովրդական երգ, որի  մեղեդին էլ ոգեշնչել է կոմպոզիտորին։ Նա որոշել է, որ ժողովրդական ոճով պարզ, բայց անկեղծ երգը կարող է հաջողությամբ հարմարվել տեսարանին, արտահայտել հերոսուհու հույզերը և ընդգծել ֆիլմի գեղարվեստական մտահղացումը։

Ալեքսեյ Մուրավլյովը պատրաստել է գործիքավորման մի քանի տարբերակ։ Եղել է տարբերակ երկու կիթառի և բալալայկայի համար, ինչպես նաև տարբերակ տղամարդկանց երգչախմբի համար։ Արդյունքում ֆիլմում երգը հնչում է տղամարդու կատարմամբ։

Հայտնի չէ, թե ով է երգի խոսքերի հեղինակը։ Կոմպոզիտորի խոսքով՝ նա եղել է «իր ծանոթ բարդ», որը ցանկացել է անհայտ մնալ։ Ենթադրվում է, որ դա կարող էր լինել Ֆելիքս Դալադան։

## Հայտնի կատարումներ
Տարբեր տարիներին երգը կատարել են.
* 1994 – Նադեժդա Բաբկինան և «Русская песня» անսամբլը «Шумел камыш» ալբոմում,
* 1995 – Նադեժդա Կադիշևան «Виновата ли я» ալբոմում,
* 1998 – Ժաննա Բիչևսկայան «Старые русские народные деревенские и городские песни, Часть. 3» ալբոմում,
* 2002 – Վիկա Ցիգանովան «Русская водка» ալբոմում,
* 2005 – Օլգա Արեֆիևան և «Ковчег» խումբը «Крутится-вертится» ալբոմում,
* 2008 – Blackmore’s Night կատարել է «Toast To Tomorrow» վերնագրով անգլերեն տարբերակը «Secret Voyage» ալբոմում,
* 2020 – Ալեքսանդրա Զամյատինան «Виновата ли я» ալբոմում։

Երգը հաճախ կատարում են սիրողական և կիսապրոֆեսիոնալ ֆոլկլորային խմբերը։

## Ծանոթագրություններ

## Արտաքին հղումներ
* 

Կատեգորիա:Ռուսերեն երգեր
Տնտեսական բռնություն

**Տնտեսական բռնությունը** ցանկացած գործողություն կամ վարքագիծ է, որը տնտեսական վնաս է հասցնում անհատին։

Կարող է դրսևորվել գույքային վնասի, ֆինանսական ռեսուրսների, կրթության կամ աշխատաշուկայի հասանելիության սահմանափակման կամ տնտեսական պարտավորությունների չկատարման (օրինակ՝ ալիմենտի չվճարման) տեսքով։

## Դրսևորման օրինակներ
Հարկադրված նյութական կախվածություն մեջ դնելու կամ իշխելու նպատակով՝

* անձին գոյության անհրաժեշտ միջոցներից՝ սնունդ, հագուստ, կացարան, դեղորայք, դրամ և այլն, զրկելը,
* անձի սեփականության կամ ընդհանուր սեփականության իրավունքով պատկանող գույքը տնօրինելու, տիրապետելու և օգտագործելու իրավունքները ոչ իրավաչափ սահմանափակելը,
* անձի կրթություն ստանալու կամ աշխատանքի ընտրության ազատության իրավունքները սահմանափակելը, այդ թվում՝ զբաղմունքի, աշխատանքի ընտրության կառավարում, աշխատավարձի տնօրինում, տնային տնտեսության վարման մեջ ձայնից զրկում, ընտանեկան ֆինանսների տնօրինման գաղտնիություն, գումարից զրկում և այլն։

## Տես նաև
Բռնություն

## Ծանոթագրություններ

Կատեգորիա:Բռնություն
Կատեգորիա:Հանցագործություն
Կատեգորիա:Մարդկային վարք
Քիմանի Մարուգե

**Քիմանի Մարուգե** (), Քենիայի քաղաքացի, որը գրանցվել է Գինեսի ռեկորդների գրքում՝ որպես տարրական դպրոց ընդունվելու պահին պատմության մեջ ամենատարեց մարդ։ Նա առաջին դասարան է ընդունվել 2004 թվականի հունվարի 12-ին 84 տարեկան հասակում։ Թեև նա չի ունեցել որևէ փաստաթուղթ, որը կհաստատեր իր ծննդյան ճշգրիտ ամսաթիվը, Մարուգեն պնդել է, որ ծնվել է 1920 թվականին։

## Կենսագրություն
Աֆրիկյան աղքատ ընտանիքում ծնված Մարուգեն մանկության տարիներին դպրոց հաճախելու հնարավորություն չի ունեցել, և այդ պատճառով էլ մնացել է անգրագետ։ 1955 թվականին նա մասնակցել է բրիտանական իշխանությունների դեմ Մաու Մաուի հակագաղութային ապստամբությանը, գերվել և խոշտանգվել է, մասնավորապես վնասվել են նրա ականջի թմբկաթաղանթները։

2004 թվականին նա ընդունվեց Քենիայի Էլդորեթ քաղաքի Կապկենդուիվոյի տարրական դպրոցը, քանի որ Քենիայի կառավարության 2003 թվականին համընդհանուր և անվճար տարրական ութամյա կրթության մասին է օրենք է ընդունել։ Բացի այդ, նա ցանկություն է հայտնել ուսումն ավարտելուց հետո կարդալ Աստվածաշունչը և ձեռք բերել անասնաբուժական գիտելիքներ։ 2005 թվականին՝ բացառությամբ ֆիզկուլտուրայի, գերազանց սովորող Մարուգեն նշանակվել է դասարանի ավագ։

2005 թվականի սեպտեմբերին Մարուգեն իր կյանքում առաջին անգամ դարձել ինքնաթիռի ուղևոր, որով նա մեկնլ է Նյու Յորք՝ ՄԱԿ-ի Հազարամյակի կրթական գագաթնաժողովում անվճար տարրական կրթության կարևորության մասին ելույթ ունենալու։ Այս միջոցառումից հետո նրան լսողական սարք են նվիրել։

## Կողոպուտ և հետագա ուսուցում
2007-2008 թվականների հետընտրական անկարգությունների ժամանակ Մարուգեի տունը կողոպտել են, և նա որոշել ՝է թողնել ուսումը։ 2008 թվականի սկզբին նա ապրել էր փախստականների ճամբարում, որտեղ որոշակի հարգանք է վայելել։ ճամբարը դպրոցի շենքից 4 կիլոմետր հեռավորության վրա է եղել, բայց նա ամեն օր դասի է գնացե։ 2008 թվականի հունիսին նա տեղափոխվել է երկրի մայրաքաղաք Նայրոբի.։

2008 թվականի հունիսին, առողջական խնդիրների պատճառով, Մարուգեն ստիպված է եղել թողնել դպրոցը և տեղափոխվել ծերանոց։ Այնուամենայնիվ, դրանից անմիջապես հետո՝ նույն տարվա հունիսի 10-ին, նա կրկին ընդունվել է վեցերորդ դասարան Մարուրայի հիմնական դպրոցում, որը գտնվում էր Նայրոբիի Կարիոբանգի թաղամասում։ 2009 թվականի հունվարին ավարտելով յոթերորդ դասարանը, հիվանդության պատճառով վերջնականապես թողել է դպրոցը։

## Մկրտություն և մահ
2009 թվականի մայիսի 24-ին, Մարուգեն մկրտվել է Կարիոբանգիի կաթոլիկ եկեղեցում և ընդունել է քրիստոնեական անուն՝ Ստիվեն։ Կյանքի վերջին ամիսներին նա տեղաշարժվել է սայլակի օգնությամբ։ Մարուգեն մահացել է 2009 թվականի օգոստոսի 14-ին ստամոքսի քաղցկեղից Նայրոբիի Քենյաթա ազգային հիվանդանոցում, թաղվել է Սուբուկիայի իր ֆերմայում։

2015 թվականի հունվարի 12-ին՝ առաջին դասարան ընդունվելու 11-րդ տարեդարձին, Գուգլըը իր դուդլներից մեկը նվիրել է Մարուգեյին։ 2010 թվականին Ջասթին Չեդվիքը «Առաջին դասարանցին» գեղարվեստական ֆիլմն է նկարահանել Մարուգեյի մասին; Ֆիլմը ներկայացվել է 2011 թվականին Էմդենի 22-րդ միջազգային կինոփառատոնում, որտեղ ստացել է երկու մրցանակ։

## Ծանոթագրություններ

Կատեգորիա:Քենիացիներ
Կատեգորիա:1920-ականների ծնունդներ
Կատեգորիա:Գինեսի գրքի ռեկորդակիրներ
Տեսաերիզ

**Տեսաերիզ**, մագնիսական ժապավեն է, որն օգտագործվում է տեսանյութը և սովորաբար ձայնը պահելու համար։ Պահպանվող տեղեկատվությունը կարող է լինել կամ անալոգային կամ թվային ազդանշանի տեսքով։ Տեսաերիզն օգտագործվում է ինչպես (VTR), այնպես էլ, ավելի հաճախ, (VCR): Տեսաերիզները օգտագործվել են նաև գիտական կամ բժշկական տվյալների պահպանման համար, օրինակ՝ էլեկտրասրտագրության միջոցով ստացված տվյալները։

250px|մինի|Տեսաերիզներ տարբեր ձևաչափերով

## Պատմության տեղեկանք
1953 թվականի դեկտեմբերի 1-ին ամերիկյան RCA ընկերությունը Պրինսթոնում իր լաբորատորիաներում ցուցադրեց ինչպես սև-սպիտակ, այնպես էլ գունավոր հեռուստատեսային հաղորդումների ձայնագրությունը։ Simplex արագընթաց երկայնական ժապավենային համակարգը, որը մշակվել է 1951 թվականից, կարող էր միայն մի քանի րոպե ձայնագրել և նվագարկել հեռուստատեսային հաղորդումը։ 1953 թվականին դոկտոր Նորիկաձու Սավազակին մշակեց պտուտակավոր սկանավորող VCR-ի նախատիպը։ 1959 թվականին Toshiba-ն թողարկեց առաջին առևտրային պարուրաձև սկանավորող VCR-ը։

## Դիզայն
250px|մինի|աջից|ՏՎՀ ձևաչափը տեսաերիզների դասական և ամենատարածված ձևաչափն է:
Տեսաերիզն ամենից հաճախ ունի պլաստիկ պատյան, որի մեջ տեղադրվում են մագնիսական ժապավենի սնուցման և ընդունման գլանափաթեթները։ Գլանափաթեթներն ամենից հաճախ գտնվում են նույն հարթության մեջ, բայց կան տեսաձայնագրման ձևաչափեր կոաքսիալ ձայներիզով, որոնցում գլանափաթեթները գտնվում են մեկը մյուսի վերևում։ Ի տարբերություն աուդիո ձայներիզների, տեսաերիզներն ավելի բարդ են։ Դա պայմանավորված է տեսաձայնագրիչների ժապավենի ուղու առանձնահատկություններով, որը նախատեսում է պտտվող տեսագլուխներով թմբուկը ծածկող մագնիսական ժապավենի բարդ հետագիծ.: Ժապավենը բեռնվում է ավտոմատ կերպով՝ օգտագործելով հատուկ մեխանիզմ, որը այն դուրս է հանում ձայներիզից։ Վնասվածքներից պաշտպանվելու համար դրանց նկատմամբ զգայուն մագնիսական ժապավենը պաշտպանված է լյուկով, որը փակվում է ձայներիզը հանելիս։ Գլանափաթեթները լուծարվելուց պաշտպանվում են լիցքավորման պահին բաց թողնված մեխանիկական արգելակներով։ Տեսաերիզների հիմնական առավելությունը գլանափաթեթների համեմատությամբ համարվում է լավագույն պաշտպանությունը մագնիսական ժապավենի համար, որին ձեռքերը չեն դիպչում։ Աշխատանքային շերտի վնասումը հատկապես կարևոր է տեսանկարահանման համար, քանի որ այն կարող է անօգտագործելի դարձնել։ Բացի այդ, VCR-ի օգտագործման հարմարավետությունը բարելավվել է, քանի որ ժապավենի բարդ ուղին ուղու վրա պահանջում է որոշակի հմտություն վառելիք լիցքավորելիս։

## Ծանոթագրություններ

Կատեգորիա:Ամերիկյան հայտնագործություններ
Կատեգորիա:Տեսատեխնիկա
Աբդելսալամ ալ-Մաջալի

**Աբդելսալամ ալ-Մաջալի** (, ), հորդանանցի բժիշկ և քաղաքական գործիչ, երկու անգամ եղել է Հորդանանի վարչապետ (1993 թվականի մայիսի 29-ից մինչև 1995 թվականի հունվարի 7-ը և 1997 թվականի մարտի 9-ից մինչև 1998 թվականի օգոստոսի 20-ը)։

## Կենսագրություն
Մաջալին ծնվել է 1925 թվականի փետրվարի 18-ին, Անդրհորդանանի էմիրության Ալ-Կարակ քաղաքում 1949 թվականին բժշկության աստիճան է ստացել Դամասկոսի համալսարանից՝ ԼՕՌ մասնագետ, 1960 թվականին նրան շնորհվել է վիրաբույժների ամերիկյան քոլեջի կրթաթոշակ։ 1969-1971 թվականներին զբաղեցրել է Հորդանանի առողջապահության նախարարի պաշտոնը։ 1974 թվականին ստացել է Հաջեթեփեի համալսարանի պատվավոր դոկտորի կոչում։ 1976-1979 թվականներին եղել է Հորդանանի կրթության նախարար։

1980 թվականին որպես Հորդանանի թագավոր Հուսեյն I Իբն Թալալի խորհրդական, ծառայության է անցել վերջինիս պալատում։ 1993-1995 թվականներին եղել է վարչապետ, միաժամանակ՝ արտաքին գործերի և պաշտպանության նախարար։ Նրա օրոք, 1994 թվականի հոկտեմբերի 26-ին կնքվել է Իսրայելա-հորդանանյան հաշտության պայմանագիրը։ 1995 թվականի հունվարի 5-ին նա հրաժարական է տվել։ 1997-1998 թվականներին նա նորից ստանձնել է Հորդանանի վարչապետի պաշտոնը։

2003 թվականի հունվարին Մաջալին նշանակվել է անգլո-արաբական կազմակերպության հովանավոր կոմիտեի անդամ, իսկ 2013 թվականին՝ Իսլամական աշխարհի գիտությունների ակադեմիայի նախագահ։

Մաջալին մահացել է Ամմանի թագավոր Հուսեյնի անվան բժշկական կենտրոնում, 2023 թվականի հունվարի 3-ին՝ մոտ 98 տարեկան հասակում։

## Ծանոթագրություններ

## Արտաքին հղումներ
*Profile of Abdelsalam al-Majali

Կատեգորիա:Դամասկոսի համալսարանի շրջանավարտներ
Կատեգորիա:Հորդանանի քաղաքական գործիչներ
Կատեգորիա:Հորդանանցի բժիշկներ
Կատեգորիա:Ռազմական բժիշկներ
Ալեքսանդր Գրուզինսկի

**Ալեքսանդր Պավլովիչ Գրուզինսկի** (, ), խորհրդային և ռուսական թատրոնի ու կինոյի դերասան։ ՌԽՖՍՀ ժողովրդական արտիստ (1949)։

## Կենսագրություն
Ալեքսանդր Գրուզինսկին ծնվել է 1899 թվականի հուլիսի 5-ին Մոսկվայում։ Հայրն աշխատում էր երկաթուղում, մայրը՝ դերձակ էր։ 1915-1917 թվականներին սովորել է Ա. Շանյավսկու անվան համալսարանում։ Ավարտելով քաղաքային դպրոցը՝ 1916-1919 թվականներին երկաթուղում աշխատել է որպես գրագիր։ 1919 թվականին գործուղվել է ԲԻԽՍՀ-ի Ստեռլիտամակ քաղաք՝ մշակութա-լուսավորական աշխատանքի։ 1920 թվականին ուղեգրվել է Մոսկվայի Պրոլետկուլտ, որտեղ սովորել է մինչև 1921 թվականը։

1921 թվականին որպես բանվոր աշխատանքի է ընդունվել Փոքր թատրոնի բուտաֆորական արհեստանոց՝ աշխատանքը համատեղելով Մ. Շչեպկինի անվան բարձրագույն թատերական ուսումնարանում։ Ուսումնարանն ավարտել է 1925 թվականին։ 1921 թվականի սեպտեմբերի 1-ից մինչև կյանքի վերջ եղել է Փոքր թատրոնի դերասան, 1933 թվականից դասավանդել է Մ. Շչեպկինի անվան բարձրագույն թատերական ուսումնարանում։ Նրա ուսանողների թվում են եղել Տատյանա Պանկովան և Ալինա Պոկրովսկայան։

1927-1931 թվականներին Փոքր թատրոնին զուգահեռ աշխատել է նաև Պատանի հանդիսատեսի կենտրոնական թատրոնում՝ որպես դերասան, ռեժիսոր և բեմի տեսուչ։ Բացի այդ, Ռուբեն Սիմոնովը նրան որպես համառեժիսոր ներգրավել է Մանկավարժական թատրոնում (որտեղ Սիմոնովն աշխատում էր գաղտնի՝ դա թաքցնելով Ե. Վախթանգովի անվան թատրոնի տնօրինությունից)։

Ժամանակակիցները և բեմի գործընկերները նշում են, որ իր տաղանդով և հաջողակ դերասանական ճակատագրով հանդերձ՝ Գրուզինսկին շատ համեստ և ամոթխած մարդ է եղել։

Ալեքսանդր Գրուզինսկին մահացել է 1968 թվականի հունվարի 9-ին Մոսկվայում։ Թաղված է Վվեդենսկյան գերեզմանատանը (հողակտոր №1)։

## Մրցանակներ և պարգևներ
* «Պատվո նշան» շքանշան (հոկտեմբերի 26, 1949)
* ՌԽՖՍՀ վաստակավոր արտիստ (1937)
* ՌԽՖՍՀ ժողովրդական արտիստ (հոկտեմբերի 26, 1949)

## Դերերը թատրոնում

### Հեռուստաներկայացումներ

### Ռեժիսոր

## Ֆիլմագրություն

### Հնչյունավորում

## Ծանոթագրություններ

Կատեգորիա:Խորհրդային դերասաններ
Կատեգորիա:Ռուս դերասաններ
Կատեգորիա:20-րդ դարի դերասաններ
Կատեգորիա:Մանկավարժներ այբբենական կարգով
Կատեգորիա:Խորհրդային թատերական մանկավարժներ
Կատեգորիա:Ռուս թատերական մանկավարժներ
Կատեգորիա:Մ. Շչեպկինի անվան թատերական ուսումնարանի շրջանավարտներ
Կատեգորիա:Վվեդենսկյան գերեզմանատանը թաղվածներ
Կատեգորիա:Ե․ Վախթանգովի անվան թատրոնի անձինք
Կոճակի անցք

**Կոճակի անցք**, վերնահագուստի, բաճկոնի կտրվածք կամ գլխարկի վրա կտրված կամ կարված օղակ։

Այն ի սկզբանե օգտագործվել է կողքերը ամրացնելու համար (օրինակ՝ բաճկոն), հետո դադարեցրել են մյուս կողմից կոճակ կարել և սկսել են տոնական օրերին ծաղիկներ և այլ զարդեր կամ տարբերանշաններ մտցնել կոճակի անցքի մեջ։ Ներկայումս այն հիմնականում օգտագործվում է հարսանիքի ժամանակ բուտոններ կրելու համար։

## Պատկերասրահ

Պատկեր:Main suit detail - notch lapel.JPG|Բաճկոնի ձախ ծայրի կոճակի անցք։
Պատկեր:Prins Bernhard 1999 Sander Lamme.jpg|Սպիտակ ծաղիկ բաճկոնի ձախ ծայրի կոճակի անցքի մեջ։


## Ծանոթագրություններ

Կատեգորիա:Հագուստի դետալներ